als_Latn dik_Latn tur_Latn
Lunacek, Qeverisë në ardhje: Votojeni demarkacionin
Kryesoret 6 June, 2017, 11:59
Raportuesja e Bashkimit Evropian për Kosovën, Ulrike Lunacek, ka thënë se të zgjedhurit e rinj të Kosovës duhet të votojnë demarkacionin.
Përmes një videomesazhi para studentëve të Kosovës, atyre të rajonit dhe ndërkombëtar që mbajtën një mbledhje simultative në Kosovë, ndër të tjerash u diskutua edhe çështja e liberalizimit të vizave, Lunacek ka ripërsëritur kërkesën për demarkacionin.
“Shpresoj se të zgjedhurit e rinj pas 11 qershorit do të veprojnë përgjegjshm dhe do ta votojnë demarkacionin me Malin e Zi dhe do ta luftojnë seriozisht korrupsionin-dy kushtet kyçe për liberalizimin e vizave”, ka thënë Lunacek.
Ndër të tjerash studentët në këtë mbledhje kanë diskutuar edhe për luftimin e terrorizmit.
“Sa i përket terrorizmit, forcat e vendeve të Bashkimit Evropian duhet të bashkëpunojnë më tepër në luftimin e këtij fenomeni”, ka shtuar Lunacek.
Ngjarja e ditës së sotme ishte paralajmëruar dje ku ishte bërë e ditur se do të marrin pjesë edhe lideri i PDK-së, Kadri Veseli, ministri në shkuarje, Arsim Bajrami por që asnjëri prej tyre nuk ka qenë sot prezent.
als_Latn eng_Latn als_Latn als_Latn als_Latn als_Latn als_Latn als_Latn